Diari Oficial de la Generalitat Valenciana


Sumari del DOGV 8211, del 12-01-2018 (2017/11344)

RESOLUCIÓ de 16 d'octubre de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 39/17-EAE Borriana i 41/17-EAE Altea.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11713


Data del document
:   16-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 16 d'octubre de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 39/17-EAE Borriana i 41/17-EAE Altea. [2017/11173]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 39/17-EAE Borriana i 41/17-EAE Altea.  
  
«Informe ambiental i territorial estratègic  
Tràmit: avaluació ambiental de la modificació puntual núm. 41 del Pla general.  
Promotor: Ajuntament de Borriana.  
Autoritat substantiva: Comissió Territorial d'Urbanisme.  
Localització: Borriana (Castelló).  
Expediente: 39/9151-MBA.  
La Comissió d'Avaluació Ambiental, en la sessió celebrada el 28 de setembre de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 41 del Pla general de Borriana, en els termes següents:  
  
A) Documentació aportada  
En data 30 de juny de 2017 es va registrar l'entrada en el Servei d'Avaluació Ambiental Estratègica de la Subdirecció General d'Avaluació Ambiental de la sol·licitud de l'Ajuntament de Borriana, remesa pel Servei Territorial d'Urbanisme de Castelló, per a iniciar el procés d'avaluació ambiental i territorial estratègica de la modificació puntual núm. 41 del Pla general de Borriana.  
La sol·licitud s'acompanya del document inicial estratègic i de l'esborrany de la modificació. La documentació aportada, en format paper i digital, s'ajusta al que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
B) Planejament vigent  
El Pla general de Borriana es va aprovar definitivament mitjançant una resolució del conseller d'Obres Públiques de la Generalitat Valenciana de data 21 d'abril de 1995. L'acord d'aprovació es va publicar en el BOP el 30 de maig de 1995 i les normes urbanístiques en el BOP de 3 de juny del mateix any (BOP 30.05.1995 i 03.06.1995).  
El Pla general de Borriana va ser objecte d'avaluació ambiental (expedient 6/7068-GEY) i es va emetre declaració d'impacte ambiental el 10 d'abril de 1995, amb condicionants.  
L'homologació global del Pla general de Borriana a la Llei 6/1994, reguladora de l'activitat urbanística (LRAU), va ser aprovada definitivament per la Comissió Territorial d'Urbanisme de Castelló en la sessió de 12 de desembre de 2003, i l'homologació mencionada va constituir el planejament vigent del municipi.  
El Pla general no està adaptat ni homologat a les previsions de la LOTUP.  
  
C) Modificació puntual núm. 41 del Pla general de Borriana: objectiu i justificació  
Tal com s'arreplega en la documentació aportada, l'objectiu de la modificació és l'ampliació de la carretera del Grau, que uneix el nucli urbà de Borriana amb la zona de costa, en el tram comprés entre l'avinguda Unió Europea (urbanització Novenes de Calatrava) i l'avinguda de la Constitució (en el Grau), per a la implantació d'un carril bici i una banda de pas de vianants, per a la qual cosa es requereix modificar el planejament per a qualificar de sòl dotacional viari públic (de comunicacions) els terrenys, actualment en sòl no urbanitzable de protecció d'infraestructures i dominis públics (SNU-PD), necessaris per a l'eixamplament de la calçada de la carretera del Grau entre l'avinguda Unió Europea i l'avinguda de la Constitució.  
L'objectiu de la corporació municipal és fomentar la mobilitat urbana sostenible en el municipi, es justifica la modificació, ja que ja existeix en l'avinguda Jaime Chicharro, CV-185, una connexió sud del nucli de Borriana amb la costa, com ara l'avinguda Mediterrani (paral·lela a la costa), una zona de vianants i un carril bici, i és convenient la prolongació de les connexions de mobilitat sostenible mencionades a la carretera del Grau, i tancar així un circuit de carril bici entre els principals de la ciutat.  
Aquesta modificació del Pla general es recull en el marc del document d'estratègia de desenvolupament urbà sostenible integrat en l'àrea urbana de Borriana (EDUSI/FEDER), aprovat pel Ple de l'Ajuntament en data 11 de gener de 2016 i ha sigut aprovada per a ser cofinançada mitjançant el Programa operatiu de creixement sostenible FEDER 2014-2020 per Resolució de la Secretaria d'Estat de Pressupostos i Despeses de 12 de desembre de 2016 (BOE 301, 14.12.2016).  
  
  
D) Característiques de la modificació núm. 41 del PG de Borriana  
D.1. Àmbit i característiques de l'ampliació  
L'àmbit territorial de l'actuació es localitza en els marges de la carretera del Grau (antiga CV-1860), entre l'avinguda de la Unió Europea, a l'oest, i l'avinguda Constitució, a l'est, i afecta una longitud aproximada de 1.255 metres.  
En concret l'ampliació de la carretera del Grau s'executa:  
- En el tram inicial, entre l'avinguda Unió Europea i el camí de l'Ermita de la Mare de Déu de la Misericòrdia, amb una longitud aproximada de 900 metres, l'ampliació s'executa pel nord de la carretera, amb la ubicació del carril bici al costat de la calçada (amplària de 2 m) i pas de vianants en la part exterior (amplària 2,2 m).  
- En el tram entre el camí de l'Ermita de la Mare de Déu de la Misericòrdia i l'avinguda de Vicent Cañada Blanch, amb una longitud aproximada de 165 metres, l'ampliació es du a terme als dos marges de la carretera del Grau, ja que la presència de parcel·les edificades al nord de la carretera impedeix l'ampliació per un únic marge. Per això, el carril bici (amplària 1,55 m) s'executa al sud de la calçada (a fi de connectar amb el carril bici existent a l'avinguda de Vicent Cañada Blanch) i el pas de vianants (amplària de 2,2 m) s'efectua al nord de la carretera.  
  
- Entre l'avinguda Vicent Cañada Blanch i l'avinguda de la Constitució, amb una longitud aproximada de 190 m, s'ha d'efectuar un pas de vianants de nova construcció al nord de la carretera del Grau (amplària variable entre 1,6-1,8 m).  
L'actuació es du a terme en sòl no urbanitzable, en terrenys contigus a la carretera actual del Grau, amb una afecció màxima de 4,20 metres d'amplària. Les superfícies d'ampliació per a ús de vianants i de carril bici queden a la mateixa cota que la carretera actual.  
D.2. Condicions que es deriven de la modificació  
L'homologació del Pla general de Borriana preveu com a xarxa primària viària (PRV) la calçada de la carretera del Grau i delimita les zones de protecció a un costat i a l'altre de la carretera mencionada, amb una amplària de 18 metres, que qualifica de sòl no urbanitzable de protecció d'infraestructures i dominis públics (SNU-PD).  
Amb la modificació que es planteja, el sòl adjacent a l'actual carreteja del Grau, classificat com a sòl no urbanitzable de protecció, es qualifica de sòl dotacional de comunicacions, i manté la classificació de sòl no urbanitzable.  
La modificació proposada no afecta cap dels documents escrits del Pla general amb eficàcia normativa. En particular, no afecta l'article 4.11 de les normes urbanístiques, que és l'únic article en què es regula la xarxa de camins municipals integrada a la zona PD.  
La modificació sí que afecta els plans d'ordenació. S'indica que, a fi de mantindre la coherència del conjunt de plans del Pla general, i atés que no es modifica el caràcter estructural de la carretera del Grau ni la qualificació de les franges de protecció viària, es mantenen les denominacions actuals de PRV i SNU-PD.  
  
D.3. Efectes previsibles de la modificació sobre el medi ambient  
Després de l'anàlisi del diagnòstic de la situació del medi ambient i del territori abans de l'aplicació de la modificació, el document inicial estratègic (DIE) considera que, donada l'escassa magnitud de l'actuació:  
- La modificació que es proposa no intervé en el paisatge, ja que aquest ja queda determinat per l'actual carretera del Grau.  
- No es produeix cap efecte significatiu sobre el medi ambient, el canvi climàtic o sobre altres elements estratègics del territori.  
  
- Els possibles efectes de l'actuació sobre el medi ambient són favorables, ja que l'habilitació del carril bici i del pas de vianants possibilita la substitució del cotxe per la bicicleta, amb la reducció conseqüent de la contaminació atmosfèrica i acústica.  
- Pel que fa a l'impacte sobre el sòl, aquest és mínim, ja que els àmbits d'ampliació de la carretera no estan cultivats sinó que corresponen a zones ja pavimentades i séquies descobertes que passen a canalitzar-se.  
  
E) Consultes  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les administracions públiques afectades següents:  
  
Administració pública consultada Consulta Informe  
Servei Territorial d'Urbanisme de Castelló 30.06.2017  
Conselleria d'Habitatge - SDG Ordenació Territori i Paisatge - Servei d'Ordenació del Territori (PATRICOVA) 14.07.2017 08.09.2017  
Conselleria d'Habitatge - SDG Ordenació del Territori i Paisatge - Servei d'Infraestructura Verda i Paisatge (Paisatge) 14.07.2017 26.09.2017  
Conselleria d'Habitatge - SDG Mobilitat 14.07.2017   
SDG Medi Natural - Servei de Gestió d'Espais Naturals Protegits 14.07.2017   
  
  
  
F) Identificació i valoració de possibles efectes sobre el medi ambient  
D'acord amb el que estableix l'article 46.3 de la LOTUP, l'òrgan ambiental i territorial ha de determinar, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
La modificació proposada afecta sòl no urbanitzable de protecció d'infraestructures i dominis públics (SNU-PD), que correspon a la zona de protecció de la carretera del Grau, amb una afecció d'amplària reduïda (4,2 metres).  
Tota l'actuació queda inscrita en la zona de protecció de la zona humida Clot de la Mare de Déu que, al seu torn, està declarat com a Paratge Natural Municipal. En un tram xicotet de l'ampliació al nord de la carretera del Grau, al costat del camí de l'Ermita de la Mare de Déu de la Misericòrdia, l'actuació queda tangent a la zona de policia (franja lateral de 100 m) del llit del riu Anna.  
L'àmbit no afecta espais de la Xarxa Natura 2000 ni sòl forestal.  
  
L'àmbit nord de la carretera del Grau queda afectat per risc d'inundació de nivell 2 derivat del llit del riu Anna. Al sud de la carretera mencionada el risc d'inundació és de nivell 6, segons la normativa del PATRICOVA.  
El traçat que segueix el carril bici i el passeig de vianants queda determinat per la carretera del Grau, i es busquen les zones d'ampliació en el marge que minimitzen l'afecció a sòls, edificacions existents i infraestructures de reg, amb el criteri de mantindre la rasant de la carretera del Grau mencionada.  
En l'apartat 1.4 del document inicial estratègic s'indica que «l'Ajuntament, com a administració responsable del projecte d'urbanització, considerarà el disseny, el dimensionament i l'execució correctes de les obres de drenatge que siguen necessàries per a no afectar tercers aliens a l'àmbit de l'actuació i ha de preveure expressament mesures adequades per a evitar abocaments líquids o sòlids que afecten negativament la qualitat dels hàbitats de la zona humida catalogada Clot de la Mare de Déu, durant la fase d'adequació dels terrenys».  
L'objectiu que es pretén de promoure tipus de desplaçaments per sistemes no motoritzats, en aquest cas, mitjançant carrils bici i passejos de vianants, entre nuclis urbans tan pròxims, com el del nucli de Borriana i les urbanitzacions de la costa, arreplega plenament el principi o de la directriu 78 (principis directors de l'ocupació racional i sostenible de sòl per a ús residencial) de l'estratègia territorial de la Comunitat Valenciana.  
De la mateixa manera, la proposta queda vinculada als objectius generals que inspiren la Llei 6/2011, d'1 d'abril, de la Generalitat, de mobilitat de la Comunitat Valenciana, en particular, pel que fa a la promoció per part de les administracions públiques dels desplaçaments a peu i amb bicicleta, sense perjudici de les actuacions que, en matèria de seguretat en els desplaçaments a peu o amb bicicleta, segons l'article 7 de la Llei de mobilitat, corresponga adoptar a l'Ajuntament en coordinació amb l'administració competent en carreteres i infraestructures de transport, en aquest cas, la Direcció General d'Obres Públiques, Transport i Mobilitat.  
El Servei d'Ordenació del Territori rep informe en data 8 de setembre de 2017, en matèria de risc d'inundació, en el qual es posen de manifest els aspectes següents:  
- L'actuació proposada està afectada parcialment per les avingudes de 50 anys i 100 anys, i totalment per la de 500 anys, ja que és una zona inundable de probabilitat mitjana-baixa. No està afectada per la zona de flux preferent.  
- Es considera que la plataforma de carril bici i vorera de vianants és una infraestructura de vulnerabilitat mitjana. De conformitat amb l'article 21 de la normativa del Pla d'acció territorial de caràcter sectorial sobre prevenció del risc d'inundació de la Comunitat Valenciana (PATRICOVA), es comprova que, per a l'avinguda de 100 anys de període de retorn, la plataforma de la infraestructura actual no està afectada per perillositat d'inundació. En conseqüència, l'ampliació de la plataforma no té incidència en el risc d'inundació.  
- En el projecte d'execució s'han de considerar les condicions establides en l'apartat 4 de l'article 21 del PATRICOVA, pel que fa a les obres de drenatge transversal de les infraestructures lineals.  
- El departament que instrueix l'expedient, ha d'efectuar una sol·licitud d'informe de l'administració hidràulica regulat en l'article 14 bis, apartat 5, del Reial decret 638/2016, de 9 de desembre, pel qual es modifica el Reglament del domini públic hidràulic.  
- En el disseny del projecte s'han d'incorporar les mesures de prevenció i tècniques relacionades amb l'ús de sistemes de drenatge sostenible, de conformitat amb la Resolució 997/IX de la Comissió d'Obres Públiques, Infraestructures i Transports, de les Corts Valencianes, adoptada en sessió de 30 de maig de 2017.  
L'informe del Servei d'Ordenació del Territori conclou que de la modificació puntual núm. 41 del Pla general de Borriana no es poden derivar efectes significatius en matèria de risc d'inundació i que la modificació mencionada és compatible amb les determinacions normatives del Pla d'acció territorial de caràcter sectorial sobre prevenció del risc d'inundació de la Comunitat Valenciana.  
El Servei d'Infraestructura Verda i Paisatge, en l'informe rebut en data 26 de setembre de 2017, indica que una vegada vist l'entorn pel qual discorre el vial sobre el qual s'actua i a causa del seu potencial com a itinerari paisatgístic i de connexió de la infraestructura verda municipal, es considera que la reserva i ampliació que s'han proposat seran compatibles amb la infraestructura verda i el paisatge de l'àmbit, ja que, a més, es pretén completar la xarxa de recorreguts no motoritzats existent en el municipi. Per això, indica que no es considera necessària la redacció d'un instrument de paisatge per a aquesta modificació puntual. En tot cas, afig que, de conformitat amb el que estableixen els apartats 2.m i 3 de l'article 5 de la LOTUP, el vial Camí del Grau queda integrat en la infraestructura verda municipal amb l'aprovació de l'instrument de planejament que es tramita.  
Tenint en compte l'anterior i atés que la modificació té com a objectiu l'ampliació de sòl dotacional de comunicacions en sòl no urbanitzable de protecció d'infraestructures i dominis públics (SNU-PD), en una xicoteta franja adjacent a la carretera del Grau, per a promoure els desplaçaments a peu i amb bicicleta, amb els beneficis que comporten tant per a la salut pública com per al medi ambient, cal estimar que l'actuació no pot tindre efectes significatius sobre el medi ambient.  
  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Després d'analitzar la proposta de modificació puntual núm. 41 del Pla general de Borriana, cal considerar que l'actuació mencionada quedaria emmarcada en l'article 46.3 de la LOTUP perquè es considera que es tracta d'una petita modificació del Pla general.  
Per això, segons estableix l'article 51.2.b de la LOTUP, i considerant, d'acord amb els criteris de l'annex VIII de la llei mencionada, que la proposta de modificació puntual núm. 41 del Pla general de Borriana no té incidència significativa en el model territorial d'aquest municipi, ja que incideix sobre la vora del sòl no urbanitzable de protecció d'infraestructures i dominis públics (SNU-PD) de la carretera del Grau, no suposa increment significatiu en el consum de recursos, no suposa afecció sobre elements del patrimoni natural i cultural i, d'acord amb les consultes efectuades, es pot concloure que el procediment d'avaluació ambiental simplificat és suficient per a determinar que la proposta de la modificació puntual núm. 41 del Pla general de Borriana no pot presentar efectes significatius sobre el medi ambient tenint en compte les determinacions que s'assenyalen més avant.  
  
D'acord amb el que s'ha exposat, es resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 41 del Pla general de Borriana, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la normativa sectorial i amb el compliment de les determinacions següents:  
1. La redacció definitiva de la modificació puntual núm. 41 del Pla general de Borriana ha d'indicar que el projecte que desenvolupe l'actuació ha d'incloure les consideracions efectuades en l'informe del Servei d'Ordenació del Territori, en matèria de risc d'inundació, rebut en data 8 de setembre de 2017.  
2. Amb caràcter previ a l'aprovació de la modificació puntual núm. 41 del Pla general de Borriana s'ha de sol·licitar informe de les administracions següents:  
a) De l'Administració hidràulica, regulat per l'article 14 bis, apartat 5, del Reial decret 849/1986 del Reglament del domini públic hidràulic.  
  
b) De la Subdirecció General de Mobilitat en relació amb la idoneïtat de la proposta, i s'incorporaran, si escau, les determinacions que en matèria de seguretat viària s'efectuen en l'informe mencionat.  
Segons estableix l'article 51.7 de la LOTUP, l'informe ambiental i territorial estratègic perd la vigència i cessa en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació puntual núm. 41 del Pla general de Borriana en el termini màxim de quatre anys des de la publicació. En aquest cas, el promotor ha d'iniciar novament el procediment d'avaluació ambiental i territorial estratègica simplificat de la proposta.  
  
  
ANNEX  
Àmbit d'actuació - Modificació puntual núm. 41 PG Borriana  
Òrgan competent  
La Comissió d'Avaluació Ambiental és l'òrgan competent per a emetre l'Informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista de tot l'anterior, la Comissió d'Avaluació Ambiental, acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 41 del Pla general de Borriana, perquè considera que no té efectes significatius en el medi ambient, amb el compliment de les determinacions que s'inclouen en l'informe esmentat.  
  
Cal notificar els interessats que contra la present resolució, com que no és un acte definitiu en via administrativa, no es pot interposar cap recurs; cosa que no és inconvenient perquè es puguen utilitzar els mitjans de defensa que estimen pertinents en el seu dret.  
Cosa que se us notifica per al vostre coneixement i als efectes oportuns.  
Així mateix, se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, d'acord amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 d'octubre de 2017.- El secretari de la Comissió d'Avaluació Ambiental: José del Valle Arocas.»  
  
«Informe ambiental i territorial estratègic  
Tràmit: avaluació ambiental de la modificació puntual del Pla general per a ampliació del sòl dotacional (cementeri).  
Promotor: Ajuntament d'Altea  
Autoritat substantiva: Comissió Territorial d'Urbanisme d'Alacant  
  
Localització: municipi d'Altea (Alacant)  
Expedient: 041-17-EAE  
  
La Comissió d'Avaluació Ambiental, en la sessió celebrada el 28 de setembre de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual del Pla general per a l'ampliació del sòl dotacional (cementeri) d'Altea, en els termes següents:  
En data 3 de juliol de 2017 es rep de l'Ajuntament d'Altea, a través del Servei Territorial d'Urbanisme d'Alacant, una sol·licitud d'inici de l'avaluació ambiental i territorial estratègica de la modificació puntual del Pla general per a ampliació del sòl dotacional (cementeri) d'Altea (Alacant).  
Documentació aportada  
El 3 de juliol de 2017 es rep de l'Ajuntament d'Altea, a través del Servei Territorial d'Urbanisme d'Alacant, la documentació següent en format digital: document inicial estratègic i document de planejament de la modificació, junt amb l'informe del Servei Territorial d'Urbanisme d'Alacant.  
Planejament vigent  
El municipi d'Altea disposa del Pla general aprovat per la Comissió Territorial d'Urbanisme d'Alacant el 20 de setembre de 1982 com a document de planejament urbanístic. En aquest es qualificaven els terrenys destinats a cementeri municipal de sistemes generals, alhora que es va establir una reserva com a sistema general per al nou cementeri de terrenys en la partida Montagut, sobre sòls contigus amb el municipi de la Nucia, sense preveure mecanisme específic per a la gestió.  
  
El 23 de gener de 2012 la Comissió Territorial d'Urbanisme va aprovar la modificació del Pla general per a l'ampliació de sòl dotacional per a usar-lo de cementeri. Els terrenys a què afectava aquesta primera modificació eren contigus a la parcel·la dotacional que pertany al sistema general, que hui és xarxa estructural primària, del PGOU del 82, per l'extrem sud-oest, i estaven classificats pel PG com a sòl no urbanitzable comú, sense cap protecció específica. La modificació aprovada afectava una superfície de 2.305 m², que va passar a formar part de la xarxa estructural primària de dotacions. Sobre la modificació mencionada es va emetre la Resolució de la Direcció General d'Avaluació Ambiental i Territorial de data 29 de novembre de 2011 (exp. 354/1514RWA) que establia que no requeria avaluació ambiental.  
  
Imatge I - Pla de qualificació del planejament vigent.  
S'està tramitant un nou pla general i s'ha emés document de referència el 20 de febrer de 2013.  
  
Objectiu de la modificació  
La modificació té per objectiu ampliar l'actual superfície de sòl dotacional públic destinat a cementeri, per a aconseguir un ús efectiu d'una zona àmplia de sòl ja destinat a aquest ús (2.305 m²), però que està afectada per limitacions legals que impedeixen la construcció de nínxols. Per a aconseguir-ho es canvia la classificació a sòl urbà de 12.279,77 m² de sòl no urbanitzable contigu al sòl dotacional del cementeri actual, 3.038,97 m² dels quals són sòl no urbanitzable de protecció forestal i 9.240,80 m² són sòl no urbanitzable comú.  
  
Es generaria una unitat d'execució amb sòl urbà residencial que permetria garantir la superfície de 25 metres de sòl dotacional lliure de qualsevol classe de construccions al voltant de l'actual sòl dotacional cementeri d'acord amb el que estableix el Decret 195/2009, de 30 d'octubre que modifica el Decret 39/2005, de 25 de febrer, del Consell sobre policia mortuòria. En aquesta unitat d'execució s'inclouria també el sòl dotacional cementeri (2.305 m²) que va ser objecte de la modificació aprovada el 2012.  
La unitat d'execució generada ha d'habilitar la cessió obligatòria del sòl dotacional, tant per a destinar-lo a l'ús de cementeri com al requerit per a completar la xarxa viària.  
La modificació ha d'habilitar la construcció de 664 nínxols, cosa que asseguraria els soterraments per un període mínim de 5 anys.  
Característiques de la unitat d'execució  
Zona d'ordenació: ZUR-RE-1.  
Superfície bruta àmbit: 15.682,82 m²s.  
Superfície dotacions públiques àmbit: 7.012,51 m² formades per:  
PAD-Cementeri: 4.621,82 m².  
Viari: 2.390,69 m².  
EDG: 1,6362 m²sd/m²t  
IEB: 0,27 M2T/M2Sb  
ER: 4.285,92 m²t  
IER: 0,49 m²t/m²s  
Superfície edificable: 8.670,31 m²s.  
Nre. habitatges: 8  
Nre. habitants: 20  
Paràmetres urbanístics d'ordenació  
Parcel·la mínima: 1.000 m².  
Ocupació màxima: 30 %  
Altures de l'edificació: planta baixa + 1  
Condicions d'ordenació  
L'edificació que es durà a terme de planta baixa i més un pis s'ha d'integrar en el pendent del terreny.  
S'ha de garantir amb un estudi d'integració paisatgística que la nova edificació que es puga realitzar a l'àmbit no afecte les visuals del cementeri, ja que l'àmbit d'influència del BRL ETN-12 Cementeri d'Altea és contigu a la zona de desenvolupament d'edificació.  
  
Condicions d'execució  
1. Connexió a la xarxa d'aigua potable del municipi en el carrer.  
2. Connexió a la xarxa general de sanejament existent del municipi, al carrer Alcoi i al camí d'Altea a l'Alfàs del Pi. En cas necessari, s'han de dur a terme les obres de substitució i ampliació de la xarxa general per a garantir l'evacuació de les aigües residuals i assumir els nous cabals com a conseqüència del desenvolupament de la unitat.  
3. Enllumenat públic.  
4. Asfaltat complet del viari, construcció de rastells i pavimentació de voreres. Els murs de contenció necessaris han de quedar integrats paisatgísticament en el lloc, no poden efectuar-se d'escullera o gabions.  
  
5. Senyalització viària.  
6. Connexió a les xarxes d'energia, gas i telecomunicacions. D'acord amb les companyies subministradores.  
7. Jardineria en viari.  
  
Imatge II - Pla de qualificació proposat.  
El nou sòl urbà formarà part de la zona urbanitzada que, d'acord amb la versió preliminar del pla general estructural que s'està tramitant, s'ha denominat ZUR-RE-1, zona d'ús global residencial de baixa densitat - Sant Xotxim.  
  
  
Imatge III - Delimitació unitat d'execució (polígon morat). Zona residencial, ZUR-RE-1 i dotacional cementeri.  
Imatge IV - Delimitació de sòl dotacional cementeri (polígon taronja) en la unitat d'execució. Zona de soterrament i zona de 25 m lliure de construccions.  
Justificació de la modificació  
D'acord amb la documentació presentada, es justifica per la necessitat urgent de disposar de superfície per a soterraments en el municipi d'Altea.  
D'una banda, els 2.305 m² de nova superfície de cementeri de la modificació aprovada en 2012, després d'aplicar les limitacions imposades pel Decret 39/2005, de 25 de febrer, de policia sanitària mortuòria, quedaven molt reduïts per a poder efectuar soterraments, ja que s'havia d'incorporar gran part a zones enjardinades on no es podien dur a terme els soterraments.  
D'altra banda, el sòl dotacional previst per al nou cementeri (partida Montagut) es va incloure en l'àmbit del sector Expoaltea, i el document de referència del nou Pla general ha fet que es replantegen les superfícies de creixement, s'ha reduït la proposta d'aquest sector, i s'ha incidit directament en la possibilitat de gestionar amb rapidesa la superfície dotacional de reserva de cementeri prevista en l'actual Pla general.  
  
Cal tindre en compte, a més, que el 22 d'agost de 2002 l'Ajuntament va subscriure un conveni amb propietaris que van cedir a l'Ajuntament 2.305 m² de sòl en la partida de les Rotes per a destinar-los a l'ampliació del cementeri (1a ampliació), i van adquirir el compromís d'incloure la finca en l'àmbit de sòl urbà, classe 4e-edificació aïllada-(parcel·la mínima 800 m²). El compromís incloïa l'elaboració de la modificació de planejament general pertinent i la cessió quedava com a bestreta de les cessions gratuïtes i obligatòries.  
  
Posteriorment, en data 14 de novembre de 2016, l'Ajuntament va subscriure un conveni nou amb el propietari del sòl a fi d'ordenar la zona, de manera que permeta l'obtenció de sòl dotacional necessari per a dur a terme una ampliació nova del cementeri, i el tancament del sòl urbà. Per a això, l'Ajuntament es va comprometre a iniciar els tràmits per a la modificació puntual del PGOU de 1982. A aquests efectes es generaria una unitat d'execució que habilitaria la cessió obligatòria del sòl dotacional tant per destinar-lo a l'ús de cementeri, com el requerit per a viari. En l'àmbit de l'actuació hi ha una edificació legalment implantada, que és propietat del titular dels terrenys ara subscrits en els convenis esmentats.  
La modificació plantejada permetria disposar, en breu espai de temps, de superfície per a executar nous nínxols sobre la instal·lació existent. Permetria, a més, complir amb el que estableix la legislació vigent, sòl dotacional de 25 metres lliures de construccions al voltant de la superfície de soterrament, i al mateix temps obtindre la propietat dels terrenys dotacionals cementeri mitjançant cessió. Seria una solució provisional que permetria donar temps per a dur a terme la gestió i urbanització de la reserva dotacional de Montagut (nou cementeri).  
  
Consultes efectuades  
Aquesta direcció general ha sotmés a consultes la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la llei mencionada.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta a les administracions següents:  
  
Consulta Informe Administració consultada  
27.07.2017 10.08.2017 Servei d'Ordenació del Territori, Subdirecció General de Territori i Paisatge; Conselleria d'Habitatge, Obres Públiques i Vertebració del Territori  
27.07.2017 12.09.2017 Servei d'Infraestructura Verda i Paisatge, Subdirecció General de Territori i Paisatge; Conselleria d'Habitatge, Obres   
Públiques i Vertebració del Territori.  
27.07.2017 Confederació Hidrogràfica del Xúquer  
27.07.2017 13.09.2017 EPSAR  
 29.06.2017 Servei Territorial d'Urbanisme   
d'Alacant  
  
  
Els informes rebuts junt amb l'informe ambiental i territorial estratègic es publicaran en la següent pàgina web: www.agroambient.gva.es/eae  
- Servei Territorial d'Urbanisme d'Alacant (29.06.2017): s'informa que la modificació proposada afecta l'ordenació estructural, per la qual cosa, d'acord amb l'article 44.2.c de la LOTUP, l'aprovació definitiva és competència de la conselleria competent en ordenació del territori.  
  
En relació amb les determinacions de caràcter urbanístic, s'efectuen les consideracions següents:  
1. L'Ajuntament ha de justificar el compliment dels estàndards de parcs públics i zones verdes d'acord amb els apartats 1.c i 3 de l'article 24 de la LOTUP.  
2. Per a la definició de la xarxa viària s'ha d'ajustar a les determinacions de l'annex IV de la LOTUP (apartat III.2.4.a).  
3. Ha de definir les fitxes corresponents d'acord amb l'annex IV de la LOTUP.  
- Servei d'Ordenació del Territori (10.08.2017): s'informa que no es poden derivar efectes significatius en matèria d'ordenació del territori. La superfície de la unitat d'execució encaixa àmpliament en la dimensió màxima de creixement residencial del municipi d'Altea.  
  
- Servei d'Infraestructura Verda i Paisatge (12.09.2017). En l'informe s'indica el següent:  
«d) Vist l'exposat anteriorment, cal assenyalar que la reclassificació de sòl no urbanitzable per a l'ampliació del sòl dotacional i el desenvolupament d'una unitat d'execució de sòl residencial proposats, tindran incidència en el paisatge, donada l'extensió del teixit urbà a una zona elevada i, a priori, d'elevada visibilitat, adjacent a un recurs paisatgístic d'alt valor que es pretén qualificar de Bé de Rellevància Local, que configurarà al seu torn un nou tram de vora urbana.  
  
No obstant això, una vegada analitzades la delimitació del sòl dotacional i la unitat d'execució previstes, que sembla que s'adeqüen als patrons topogràfics existents, i l'abast de les condicions proposades per al desenvolupament, i d'acord amb el que disposa l'article 6.3 de la LOTUP, cal considerar bastant els condicionants de paisatge per a aquesta modificació de planejament, i, en tot cas, és necessària la redacció d'un estudi d'integració paisatgística per al desenvolupament de la unitat d'execució.  
e) Pel que fa a les condicions d'ordenació i d'execució proposades, que han de ser incloses en la fitxa de la unitat d'execució, i tenint en compte l'abast i grau de precisió, es considera necessari completar-les en els termes següents:  
i) L'estudi d'integració paisatgística necessari per al desenvolupament de la unitat d'execució no ha de garantir únicament que «la nova edificació que es puga efectuar en l'àmbit no afecte les visuals del cementeri», sinó que a més, ha de contribuir a una regulació de les determinacions d'ordenació detallada d'abast paisatgístic que garantisquen la correcta integració en l'àmbit, d'acord amb l'article 35.2 de la LOTUP.  
ii) La urbanització i parcel·lació de l'àmbit s'adequaran a la topografia i els pendents existents, adequació que s'ha d'estendre així mateix a l'interior de les parcel·les residencials.  
iii) S'han d'establir unes condicions bàsiques que garantisquen la disposició d'arbratge en les parcel·les que s'han d'edificar, semblant al que caracteritza l'àmbit en què s'actua, que col·labore en la integració de les edificacions i en la conformació de la vora urbana.»  
- EPSAR (13.09.2017): s'informa que el sistema públic de sanejament i depuració d'Altea està dissenyat per a tractar 12.000 m³/dia i en l'actualitat tracta 8.698 m³/dia. El desenvolupament complet de la modificació suposarà un cabal d'aigua de 9,82 m³/dia.  
S'emet un informe favorable la viabilitat del tractament de les aigües residuals generades en el sistema públic de sanejament i depuració d'Altea, i s'han de complir una sèrie de condicionants relatius a la connexió, pagament de quotes, obres, etc.  
Identificació i valoració dels possibles efectes sobre el medi ambient  
D'acord amb el que estableix l'article 46.3 de la LOTUP, l'òrgan ambiental i territorial ha de determinar, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, amb consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
  
  
Imatge V - Delimitació aproximada àmbit canvi classificació (polígon roig), de primera ampliació del cementeri (polígon blau) i del cementeri (polígon negre).  
L'àmbit de la modificació s'ubica al peu del tossal de les Rotes, al costat de l'actual cementeri. Té un pendent moderat-elevat i està constituït per bancals d'antics cultius de secà que presenten, en determinats punts, alguns exemplars de pi blanc (Pinus halepensis) i vegetació de matoll i pastiu termomediterrani. El valor de la zona des del punt de vista de la vegetació és baix.  
L'entorn és urbà amb nombrosos habitatges unifamiliars. En el Catàleg de Béns i Espais Protegits del Pla general, en què està en tramitació el cementeri, es proposa com Bé de Rellevància Local (BRL) en la categoria d'espai etnològic d'interés local. En la fitxa no es limita l'ús assignat pel planejament, i es preveu com a zona idònia per a l'ampliació de la part sud-oest, lloc on es pretén dur a terme la modificació de planejament.  
Pel que fa a les característiques de la modificació, aquesta no suposa un canvi en el model territorial, no influeix decisivament en altres plans o programes de jerarquia superior i no es produeixen problemes ambientals significatius relacionats amb el possible desenvolupament de la zona que es modificarà.  
Pel que fa a les característiques dels efectes i de l'àrea probablement afectada: es tracta d'una superfície reduïda (aproximadament 12.279 m²) que, d'acord amb la informació disponible, no presenta riscos d'inundació ni de lliscament ni de despreniment. No afecta negativament espais naturals ni hàbitats ni espècies d'interés, tampoc vies pecuàries ni muntanyes gestionades per la Generalitat, ni terrenys forestals, segons la cartografia PATFOR.  
La modificació reclassifica una porció reduïda de sòl de protecció forestal a urbana. Aquesta petita zona està ocupada per diversos exemplars de pi blanc i està en un entorn amb nombroses edificacions. La zona no presenta valor des d'un punt de vista ambiental que necessite ser objecte de protecció.  
D'acord amb l'article 44.3 del Decret 195/2009, que modifica el Decret 39/2005, de policia mortuòria, l'estudi hidrogeològic requerit en l'article 43 en relació a la idoneïtat del terreny, únicament ha de ser exigible en el cas que l'ampliació del cementeri es faça fora del recinte existent ja autoritzat.  
En aquest cas, l'ampliació, respecte al cementeri, consisteix a augmentar la superfície d'aquest per a destinar-la als 25 metres de zona lliure de qualsevol tipus de construccions que exigeix l'article 42 del decret esmentat. A més, es tracta de terrenys, d'acord amb el sistema d'informació geogràfica (SIG) d'aquesta conselleria, amb una vulnerabilitat molt baixa a la contaminació. En conseqüència, es considera que des del punt de vista ambiental no es poden ocasionar efectes negatius significatius per contaminació sobre el recurs sòl i aqüífers.  
En relació amb la possible afecció del patrimoni cultural, d'acord amb la informació proporcionada per la documentació presentada, hi ha el cementeri, que es pretén catalogar com a BRL, però la modificació proposada no afecta negativament. Es considera que, en cas de produir-se algun descobriment en la fase de projecte, s'ha d'aplicar la legislació sectorial respecte al patrimoni cultural.  
Des d'un punt de vista paisatgístic, i d'acord amb l'informe del Servei d'Infraestructura Verda i Paisatge, la modificació tindrà incidència en el paisatge, ja que el sòl urbà s'estén a una zona elevada i, a priori, d'elevada visibilitat, adjacent a un recurs paisatgístic d'alt valor (cementeri), per la qual cosa es considera necessari establir condicionants per a la correcció, i cal completar els establits en la fitxa de la unitat d'execució en el sentit indicat en l'informe mencionat.  
  
Pel que fa al consum de recursos i generació de residus, es considera que l'increment de població és molt reduït (20 habitants), i en conseqüència, no s'estima que s'ocasionen efectes negatius significatius respecte d'això, sempre que la gestió de residus i aigües residuals es faça a través dels sistemes municipals i igualment es duga a terme la connexió a la xarxa d'aigua potable municipal. En tot cas, s'estima necessari que en la fitxa de gestió de la nova unitat d'execució s'establisca que el desenvolupament d'aquesta es coordine amb la prestació d'aquests serveis, de manera que si no foren suficients, s'amplien prèviament.  
  
En la fitxa de gestió s'estableix com a condició la connexió a la xarxa de sanejament municipal, i en conseqüència, s'han de complir els condicionants establits per l'EPSAR.  
Tenint en compte el que indica, no es considera que es puguen produir efectes negatius significatius sobre el medi ambient en l'àmbit de pla sempre que s'adopten les mesures correctores indicades.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Proposta d'acord  
D'acord amb el que s'ha exposat, es resol emetre un informe ambiental i territorial estratègic favorable segons estableix l'article 51.2.b de la LOTUP, en relació amb la modificació puntual del Pla general per a ampliació del sòl dotacional (cementeri) en el municipi d'Altea (Alacant), d'acord amb els criteris de l'annex VIII d'aquesta llei, no incideix en el model territorial, no produeix un increment significatiu en el consum de recursos, ni afecta negativament el patrimoni ambiental i cultural. Tenint en compte les consultes i l'anàlisi efectuats, es pot concloure que el procediment d'avaluació simplificada és suficient per a determinar que la modificació mencionada no presenta efectes significatius sobre el medi ambient, i correspon continuar la tramitació d'aquesta d'acord amb la normativa sectorial sempre que s'ajuste als condicionants següents:  
1. En la fitxa de gestió de la unitat d'execució nova s??ha d'establir com a condició que el desenvolupament d'aquesta es coordine amb la prestació d'aquests serveis d'arreplega de residus urbans, tractament d'aigües residuals i concessió d'aigua per a abastiment, de manera que si no són suficients, s'amplien prèviament.  
2. S'han de completar les condicions d'ordenació i d'execució proposades, que han de ser incloses en la fitxa de la unitat d'execució, en els termes següents:  
2.1. L'estudi d'integració paisatgística necessari per al desenvolupament de la unitat d'execució no només ha de garantir que «la nova edificació que es puga efectuar en l'àmbit no afecte les visuals del cementeri», sinó que a més, ha de contribuir a una regulació de les determinacions d'ordenació detallada d'abast paisatgístic que garantisquen la integració correcta en l'àmbit, d'acord amb l'article 35.2 de la LOTUP.  
  
2.2. La urbanització i parcel·lació de l'àmbit s'han d'adequar a la topografia i als pendents existents, adequació que s'ha d'estendre així mateix a l'interior de les parcel·les residencials.  
2.3. S'han d'establir unes condicions bàsiques que garantisquen la disposició d'arbratge en les parcel·les que s'edificaran, semblant al que caracteritza l'àmbit en què s'actua, que col·labore en la integració de les edificacions i en la conformació de la vora urbana.  
3. Han de ser ateses les consideracions de caràcter urbanístic indicades en l'informe del Servei Territorial d'Urbanisme d'Alacant de data 29.06.2017.  
Segons estableix l'article 51.7 de la LOTUP, l'informe ambiental i territorial estratègic perd la vigència i cessa en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la modificació en el termini màxim de quatre anys des de la publicació. En aquest cas, el promotor ha d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista de tot l'anterior, la Comissió d'Avaluació Ambiental, acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general per a ampliació del sòl dotacional (cementeri) en el municipi d'Altea, perquè considera que no té efectes significatius en el medi ambient, amb el compliment de les determinacions que s'inclouen en l'informe esmentat.  
Cal notificar als interessats que contra aquesta resolució, com que no és un acte definitiu en via administrativa, no es pot interposar cap recurs; cosa que no és inconvenient perquè es puguen utilitzar els mitjans de defensa que estimen pertinents en el seu dret.  
Cosa que se us notifica perquè en prengueu coneixement i als efectes oportuns.  
Així mateix, se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, d'acord amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 d'octubre de 2017.- El secretari de la Comissió d'Avaluació Ambiental: José del Valle Arocas.»  
  
València, 16 d'octubre de 2017.- El director general de Medi Natural i d'Avaluació Ambiental: Antoni Marzo i Pastor.